Олдриж Жеймс

Олдриж Жеймс (10. 7. 1918-ж. туулган, Австралия Виктория, Уайт-Хилс) – англиялык жазуучусу, коомдук ишмер. Мельбурн коммерциялык коллежинде окуган. Аскердик кабарчы жана журналист катары 2-дүйнөлүк согуш майдандарында калемин такшалткан. «Кавказ жөнүндөгү ыр» (1942) деген көркөм репортажы, «Бедел кадыры» (1942), «Деңиз барчыны» (1944) романдары, «Көп адам тууралуу» (1946) новелла цикли фашизмге каршылык көрсөткөндүктөрдүн эрдиги жана жеңиштен кийин өзгөрүштөрүн баяндайт. «Дипломат» (1949; Тынчтыктын алтын медалы, 1953), «Мергенчи» (1950), «Ээн горизонт ээлери» (1954), «Анын өлүмүн каалабайм» (1957), «Акыркы куугун» (1963) романдары, «Бөтөн жердин уулу» (1962), «Опурталдуу оюн» (1966) экилтиги ж. б. чыгармалары бар. Айрым чыгармалары экрандаштырылган.
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7